Οδηγός χρήσης του Cyber-shot
Εκτύπωση
Αρχική σελίδα > Λήψη > Ρύθμιση λειτουργίας ΕΓΓ > Ημικυκλικό Πανόραμα

## Ημικυκλικό Πανόραμα

Σας επιτρέπει να δημιουργείτε μια πανοραμική εικόνα από σύνθετες εικόνες.

1. Θέστε το διακόπτη λειτουργιών στο (Ημικυκλικό Πανόραμα).

1. Ευθυγραμμίστε τη μηχανή με την άκρη του θέματος που θέλετε να εγγράψετε και πατήστε μέχρι τέρμα το κουμπί κλείστρου.

1. Μετατοπίστε τη μηχανή μέχρι το τέλος του οδηγού (A), ακολουθώντας την ένδειξη στην οθόνη LCD.

Συμβουλές για τη λήψη μιας πανοραμικής εικόνας
Μετατοπίστε τη μηχανή διαγράφοντας ένα τόξο με σταθερή ταχύτητα προς την κατεύθυνση που υποδεικνύεται στην οθόνη LCD. Τα ακίνητα θέματα είναι καταλληλότερα για πανοραμικές λήψεις από ό,τι τα κινούμενα θέματα.
Όσο το δυνατό μικρότερη ακτίνα.
Κάθετη κατεύθυνση
Οριζόντια κατεύθυνση

- Αρχικά, πατήστε το κουμπί κλείστρου μέχρι τη μέση της διαδρομής, για να κλειδώσετε την εστίαση, την έκθεση και την ισορροπία λευκού. Στη συνέχεια, πατήστε το κουμπί κλείστρου μέχρι τέρμα και μετατοπίστε ή δώστε κλίση στη μηχανή.

- Αν ένα τμήμα με μεγάλη ποικιλία σχημάτων ή σκηνικών είναι συγκεντρωμένο στην άκρη της οθόνης, η σύνθεση της εικόνας μπορεί να αποτύχει. Σε μια τέτοια περίπτωση, ρυθμίστε τη σύνθεση του κάδρου, ώστε το συγκεκριμένο τμήμα να βρίσκεται στο κέντρο της εικόνας και μετά πραγματοποιήστε ξανά τη λήψη.

Σημειώσεις

- Αν κατά τη διάρκεια της πανοραμικής λήψης η μηχανή κουνηθεί πάρα πολύ, η λήψη διακόπτεται και εμφανίζεται μια γκρι περιοχή στη σύνθετη εικόνα. Φροντίστε να φωτογραφίσετε χωρίς θόλωμα.

- Επειδή πολλές εικόνες ενώνονται μεταξύ τους, το ενωμένο τμήμα δεν θα εγγραφεί ομαλά.

- Σε συνθήκες χαμηλού φωτισμού, οι πανοραμικές εικόνες μπορεί να είναι θολές ή η λήψη μπορεί να μην είναι επιτυχής.

- Σε συνθήκες φώτων που αναβοσβήνουν, όπως φώτα φθορισμού, η φωτεινότητα ή το χρώμα της συνδυασμένης εικόνας δεν θα είναι πάντα ίδια.

- Όταν η συνολική γωνία της πανοραμικής λήψης και η γωνία κλειδώματος AE/AF έχουν πολύ διαφορετική φωτεινότητα, χρώμα και εστίαση, η λήψη δεν θα είναι επιτυχής. Αν συμβεί αυτό, αλλάξτε την γωνία κλειδώματος AE/AF και εκτελέστε ξανά τη λήψη.

- Η λειτουργία ημικυκλικού πανοράματος δεν είναι κατάλληλη για τις ακόλουθες περιπτώσεις:

- Κινούμενα θέματα

- Θέματα που είναι πολύ κοντά στη μηχανή

- Εικόνες με μικρή αντίθεση, όπως ουρανός, αμμώδης παραλία ή γρασίδι

- Εικόνες με συνεχείς αλλαγές, όπως κύματα ή καταρράκτες

- Δεν μπορείτε να δημιουργήσετε πανοραμικές εικόνες στις εξής περιπτώσεις:

- Όταν μετατοπίζετε τη μηχανή πολύ γρήγορα.

- Όταν το κούνημα της μηχανής είναι πολύ έντονο.

- Μπορεί να μην είστε σε θέση να ρυθμίσετε κάποιες λειτουργίες ή κάποια στοιχεία του MENU ανάλογα με την επιλεγμένη λειτουργία ΕΓΓ. Για λεπτομέρειες, ανατρέξτε στο θέμα "Στοιχεία που δεν διατίθενται σε μερικές λειτουργίες ΕΓΓ" [Πληροφ.] και "Στοιχεία MENU που δεν διατίθενται σε μερικές λειτουργίες ΕΓΓ". [Πληροφ.]

Σχετικό θέμα
Κύλιση των πανοραμικών εικόνων για προβολή
Κατεύθυνση λήψης
Μέγ. εικόνας
Πίσω στην κορυφή