Οδηγός χρήσης του Cyber-shot
Εκτύπωση
Αρχική σελίδα > Επίλυση προβλημάτων > Επίλυση προβλημάτων > Μπαταρία και τροφοδοσία

## Μπαταρία και τροφοδοσία

Δεν είναι δυνατή η τοποθέτηση της μπαταρίας στη μηχανή.

- Βεβαιωθείτε ότι η κατεύθυνση της μπαταρίας είναι σωστή και σπρώξτε την μέχρι να ασφαλίσει ο μοχλός εξαγωγής μπαταρίας.

Δεν είναι δυνατή η ενεργοποίηση της μηχανής.

- Αφού τοποθετήσετε την μπαταρία στη μηχανή, μπορεί να μεσολαβήσει ένα μικρό διάστημα μέχρι να ενεργοποιηθεί η μηχανή.

- Βεβαιωθείτε ότι η μπαταρία έχει τοποθετηθεί σωστά.

- Η μπαταρία έχει αποφορτιστεί. Τοποθετήστε μια φορτισμένη μπαταρία.

- Οι πόλοι της μπαταρίας είναι βρόμικοι. Σκουπίστε απαλά τυχόν ακαθαρσίες με ένα μαλακό πανί.

- Βεβαιωθείτε ότι η μπαταρία είναι τύπου NP-BN1.

Η συσκευή τίθεται ξαφνικά εκτός λειτουργίας.

- Ανάλογα με τη θερμοκρασία της μηχανής και της μπαταρίας, η μηχανή μπορεί να απενεργοποιηθεί αυτόματα για να προστατευτεί. Σε αυτή την περίπτωση, στην οθόνη LCD εμφανίζεται ένα μήνυμα πριν απενεργοποιηθεί η μηχανή.

- Αν δεν χειριστείτε τη μηχανή για ένα ορισμένο χρονικό διάστημα ενώ αυτή είναι ενεργοποιημένη και το στοιχείο [Εξοικον. ενέργειας] είναι ρυθμισμένο στην επιλογή [Τυπική] ή [Αντοχή], η μηχανή απενεργοποιείται αυτόματα ώστε να μην εξαντληθεί η ισχύς της μπαταρίας. Ενεργοποιήστε ξανά τη μηχανή.

Η ένδειξη υπόλοιπης διάρκειας φόρτισης δεν είναι σωστή.

- Αυτό συμβαίνει όταν χρησιμοποιείτε τη μηχανή σε ένα υπερβολικά θερμό ή ψυχρό μέρος.

- Προέκυψε διαφορά μεταξύ της ένδειξης υπόλοιπου φορτίου και του πραγματικού υπόλοιπου φορτίου της μπαταρίας. Αποφορτίστε πλήρως την μπαταρία μία φορά και κατόπιν φορτίστε την μπαταρία για να διορθώσετε την ένδειξη. Ανάλογα με τις συνθήκες χρήσης, τα χαμόγελα ενδέχεται να μην ανιχνεύονται σωστά.

- Η χωρητικότητα της μπαταρίας μειώνεται με το πέρασμα του χρόνου και την επαναλαμβανόμενη χρήση. Αν ο χρόνος χρήσης μεταξύ των φορτίσεων μειωθεί αισθητά, ίσως θα πρέπει να αντικαταστήσετε την μπαταρία με μια καινούργια.

Δεν μπορείτε να φορτίσετε την μπαταρία ενώ βρίσκεται μέσα στη μηχανή.

- Δεν μπορείτε να φορτίσετε την μπαταρία χρησιμοποιώντας το μετασχηματιστή εναλλασσόμενου ρεύματος (πωλείται χωριστά). Χρησιμοποιήστε το φορτιστή μπαταρίας για να φορτίσετε την μπαταρία.

Κατά τη φόρτιση της μπαταρίας, αναβοσβήνει η λυχνία CHARGE.

- Βεβαιωθείτε ότι η μπαταρία είναι τύπου NP-BN1.

- Η λυχνία CHARGE αναβοσβήνει ακανόνιστα όταν χρησιμοποιείτε μια μπαταρία που δεν έχει χρησιμοποιηθεί για μεγάλο χρονικό διάστημα.

- Η λυχνία CHARGE (στο φορτιστή μπαταρίας που παρέχεται) έχει δύο τρόπους με τους οποίους αναβοσβήνει, γρήγορο αναβόσβημα (διαστήματα περίπου 0,15 δευτερολέπτων) και αργό αναβόσβημα (διαστήματα περίπου 1,5 δευτερολέπτων). Αν η λυχνία αναβοσβήνει γρήγορα, αφαιρέστε την μπαταρία που φορτίζεται και κατόπιν τοποθετήστε ξανά την ίδια μπαταρία στο φορτιστή μπαταρίας (μέχρι να ασφαλίσει). Αν η λυχνία αναβοσβήνει ξανά γρήγορα, αυτό μπορεί να υποδεικνύει σφάλμα της μπαταρίας.
  Αν η λυχνία αναβοσβήνει αργά, ο φορτιστής είναι σε λειτουργία αναμονής και η φόρτιση έχει σταματήσει προσωρινά. Όταν η θερμοκρασία είναι εκτός του κατάλληλου εύρους για φόρτιση, η φόρτιση διακόπτεται προσωρινά και ενεργοποιείται η λειτουργία αναμονής. Η φόρτιση συνεχίζεται και η λυχνία CHARGE ανάβει όταν η θερμοκρασία επιστρέψει στο κατάλληλο εύρος για φόρτιση.
  Φορτίστε την μπαταρία στο κατάλληλο εύρος θερμοκρασιών φόρτισης που κυμαίνεται μεταξύ 10°C έως 30°C.

- Για λεπτομέρειες, βλ. [Πληροφ.]

Πίσω στην κορυφή